
Cristian Bâdiliţâ, n. 1968. Istoric al creştinismului timpuriu, eseist, 
poet. Doctor al Universităţii Paris IV-Sorbona cu teza Metamorphoses 
de VAntichrist chez Ies Peres de PEglise (Paris, Beauchesne, 2005, Premiul 
Salomon Reinach al Asociaţiei Elenistilor din Franţa; trad. românească, 
Polirom, 2006). Coordonator al traducerii Septuagintei în cadrul 
New Europe College, Bucureşti (2002-2011), Realizează o traducere 
comentată a Noului Testament în româneşte. Conduce revista de 
informaţie şi analiză cultural-religioasă „Oglindanet" (www.oglindanet.ro). 
Coordonează colecţia „Pontus Euxinus'‘ la Editura Beauchesne din Paris. 
Colaborări, cursuri si conferinţe în România, Franţa, Italia. 

Publicaţii: Sacru si melancolie (ed, a Il-a, Dacia, 2007); Călugărul 
şi moartea (Polirom, 1998); Manual de anticristologic (Polirom, 2002); 
Duminica lui Arcimboldo (Brumar, 2004); Tentaţia mizantropiei. Stromate 
(ediţia a ll-a, Curtea veche, 2006); Platonopolis sau împăcarea cu filozofia 
(ed. a Il-a, Curtea veche, 2007); Regele cu o harfa în mâini (ed. a Il-a, 
Curtea veche, 2006); Nodul gordian (ed. a IlI-a, Curtea veche, 2004); 
Apocalips de buzunar (Curtea veche, 2005); Degetul pe rană (Curtea 
veche, 2006); Poeme pentru păsări şi extratereştri (Curtea veche, 2007); 
Singurătatea păsării migratoare (Curtea veche, 2007); Ştiinţă, dragoste, 
credinţă (Curtea veche, 2008); Glafire. Nouă studii biblice şi patristice 
(Polirom, 2008); Dumnezeu de la Mancha doarme cu tâmpla crăpată pe 
umărul meu (Curtea veche, 2008); Orthodoxie versus ortodoxie (Curtea 
veche, 2009); Godul nordian. însemnări din clandestinitate (Galaxia 
Gutenberg, 2009); Jean Cassien entre ÎOrient et POccident (avec Attila 
Jakab, Beauchesne, Paris, 2003); Les Peres de PEglise dans le monde 
dâujourdhui (avec Charles Kannengiesser, Beauchesne, Paris, 2006); 
Patristique et oecumenisme. Themes, contextes, personnages (Beauchesne, 
Paris, 2010) ş.a. 

Traduceri comentate din greacă şi latină: Evanghelii apocrife (ed. 
a IV-a, Polirom, 2007); Evagrie Ponticul, Tratatul practic. Gnosticul 
(ed. a IlI-a, Curtea veche, 2009); Patericul (ed. a IITa, Polirom, 2007); 
Trei romane mistice ale Antichităţii (Curtea veche, 2008); Evanghelia 
după Matei (Curtea veche, 2009); Evanghelia după loan (Curtea veche, 
2010 ). 

Informaţii suplimentare, pe site-ul www.cristianbadilita.ro 

o carte despre oameni cu aripi de foc 


Un călugăr a intrat odată în extaz 
şi a văzut trei monahi stînd pe ţărmul mării. 
Dinspre ţărmul celălalt a venit un glas zicîndu-le: 
„Luaţi aripi de foc şi veniţi la mine”. 

(loan cel Pitic 14) 


1. La început a fost tăcerea. „Un frate l-a întrebat pe avva 


Visarioh: «Ce să fac?». Bătrînul îi zice: «Taci şi nu te măsura pe 


tine însuţi»”. Tăcerea purificatoare, terapeutică, practicată nu 
numai de Părinţii din pustiu, ci de toţi novicii din marile religii 
sau filozofii soteriologice (hinduism, budism, iudaism, în varianta 
ascetică, pitagorism etc.). Dacă însă totul ar fi fost tăcere, 
nimic n-ar fi putut răzbate pînă la noi, iar noi, astăzi, poate 
nici n-am exista. Căci lanţul generaţiilor se ţine pe cuvînt, pe 
gest, pe faptă, cuvîntul, gestul şi fapta alcătuind ceea ce se 

• hîiCTiiiiil riiltnral ne care oricine îl găseşte în 


faţa ochilor atunci cînd intră în viaţă. 

’ O altă apoftegmă, ceva mai îngăduitoare, spune: „Un frate 
l-a întrebat pe avva Pimen: «Ce este mai sănătos; să vorbeşti 
ori să taci?» Bătrînul îi răspunde: «Cine vorbeşte din dragoste 
de Dumnezeu, bine face; la fel, cine tace din dragoste de 
Dumnezeu»”. Aşadar, cuvînt şi tăcere despre Dumnezeu. Patericul 
nu este altceva decît urma vizibilă, scriptică a acestor tăceri şi 


vorbiri neîntrerupte despre Dumnezeu, pe o perioadă de aproxi¬ 
mativ două secole, IV şi V, în pustiurile egiptene, sinaitice şi 
palestiniene. Stilul de viaţă al călugărilor din Egiptul de Jos 
împacă anahoretismul lui Antonie cel Mare cu cenobitismul 

